Adam Wilke

Adam Wilke (5. syyskuuta 1798 Lappee – 28. maaliskuuta 1847) oli suomalainen lahjoittaja. 

Wilke oli alkujaan talollisen poika, hänen isänsä oli Juhan Simunanpoika Kiiski ja äitinsä Elisabet Eliaksentytär. Wilke-sukunimen hänelle antoi lappeenrantalaisen koulun rehtori. Wilke joutui varattomuuden takia lopettamaan opiskelunsa ja toimi sittemmin Hackmanin konttorissa kirjanpitäjänä. Hän oli Viipurin Kirjallisuusseuran perustajia ja testamenttasi noin 11000 ruplaa kansanvalistukseen seuran hoidettavaksi. Rahoilla perustettiin Viipuriin Wilken alkeiskoulu, joka toimi 1860–1892. Opettajana koulussa toimi runoilija J. H. Erkko. Seura lyötti 1960 Wilken muistomitalin.

Lähteet

Aiheesta muualla
Adam Wilke, mesenaatti 

Suomalaiset mesenaatit
Vuonna 1798 syntyneet
Vuonna 1847 kuolleet